Lieplaukės geležinkelio stotis

Lieplaukės geležinkelio stotis – geležinkelio stotis Telšių rajono savivaldybėje, į šiaurės vakarus nuo Lieplaukės bažnytkaimio, Brizgų kaimo pietinėje dalyje, prie Šiaulių–Klaipėdos geležinkelio, netoli Lieplaukės geležinkelio tilto.Lieplaukės geležinkelio stotis. Geltoni.lt (tikrinta 2023-07-28). Stotis skirta priešpriešiniams traukiniams prasilenkti viename kelyje, joje stoja priemiestiniai traukiniai Radviliškis–Klaipėda. Išskirtinis stoties bruožas yra stati įkalnė, kurią turi įveikti traukiniai, atvykstantys iš Telšių pusės. Nors krovininiai traukiniai, važiuojantys žemyn, keliauja 70 km/h greičiu (normaliu šiai atkarpai), važiuojantys į kalną prekiniai traukiniai važiuoja ne greičiau nei 40 km/h.

 Istorija 

Atidaryta 1932 m. nutiesus Kužių–Kretingos geležinkelį. Vėliau pastatyti keleivių rūmai – pastatas buvo tinkuoto mūro, dengtas čerpėmis. Po vienu stogu su keleivių pastatu įrengtas ir prekinis sandėlis.

Pastačius stotį Lieplaukėje pradėti eksploatuoti durpynai. Lieplaukės žvyro kasykloje Lietuvos geležinkelių valdyba kasė žvyrą geležinkelio ruožui taisyti. Iki 1940 m. ši kasykla pasiekė 2 ha ploto. Prie stoties Lietuvos miško departamentas turėjo savo miško medžiagos sandėlį, iš kur ją kraudavo į vagonus ir iš Lieplaukės veždavo į Klaipėdos celiuliozės fabriką, o lapuočius – į degtukų ir faneros fabrikus.

Sovietmečiu iki 1976–1979 m. turėjo atskiros gyvenvietės statusą. XX a. pabaigoje suremontuotas stoties pastatas.

 Šaltiniai 

 Nuorodos 
 Antrojo kelio statyba ruože Telšiai–Lieplaukė (Youtube.com)

Gelež
Kategorija:Telšių rajono savivaldybės geležinkelio stotys
Kategorija:Panaikintos Telšių rajono savivaldybės gyvenvietės